Fortikaĵo Beogrado

La Beograda Fortikaĵo (serbe Београдска тврђава, Beogradska tvrđava) formas la historian kernon de la serba ĉefurbo Beogrado kaj ĝia baza strukturo datiĝas de la komenco de la 15-a jarcento, sed estis vastigita per pli modernaj bastionoj, precipe fine de la 17-a kaj komence de la 18-a jarcentoj. La centre situanta fortikaĵo de Beogrado estis furioze pribatalita dum la milita konflikto por supereco en Orienta Centra Eŭropo inter la grandaj potencoj de la Habsburga Monarkio kaj la Otomana Imperio en la Otmanaj Militoj kaj estis nelonge tenata de Aŭstrio en la 17-a kaj 18-a jarcentoj. Dum la Unua Serba Ribelo kontraŭ la Turkoj, la serboj konkeris la fortikaĵon en 1807, sed ĝi restis sub otomana komando ĝis 1867. Strategie lokita sur 50-metra alta kalkŝtona sprono super la delto de la rivero Sava, kiu fluas en la Danubon, la fortikaĵo estas la orientilo de la urbo. Aldone al ĝiaj remparoj, bastionoj, turoj kaj pordegoj, la multaj monumentoj, du preĝejoj kaj la Serba Muzeo pri Milita Historio estas turismaj allogaĵoj ene de la komplekso. En la antaŭa antaŭkorto de la fortikaĵo, la Granda kaj Malgranda Kalemegdan estas vastaj parkoj, same kiel la Beograda Zoo. Galerio Referencoj Eksteraj ligiloj Oficiala retejo 3-cifereca rekonstruo de la Beograda Fortikaĵo kiel ĝi vidiĝis en la 15a jarcento nelonga historio de Beograda Fortikaĵo Arkivigite je 2015-09-10 per la retarkivo Wayback Machine Kalemegdan kaj la Beograda fortikaĵo Arkivigite je 2016-03-03 per la retarkivo Wayback Machine Bildoj de Kalemegdan (dumtagaj kaj dumnoktaj fotoj, septembro 2009) La Historio de Beograda Fortikaĵo